
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	11.06.2013

	Nr.
	26/225


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.26/2013 pentru modificarea şi completarea Ordonanţei Guvernului nr.63/2001 privind înfiinţarea Inspectoratului de Stat în Construcţii - I.S.C., trimis comisiei pentru examinare pe fond, cu adresa nr. PL.x 156 din 27 mai 2013.
PREŞEDINTE,

MARIN ALMĂJANU
Comisia pentru administraţie publică, amenajarea teritoriului şi echilibru ecologic

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro
COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC
	Bucureşti,
	11.06.2013

	Nr.
	26/225


R A P O R T      
asupra proiectului de Lege privind aprobarea Ordonanţei de urgenţă a Guvernului nr.26/2013 pentru modificarea şi completarea Ordonanţei Guvernului nr.63/2001 privind înfiinţarea Inspectoratului de Stat în Construcţii - I.S.C.

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. PL.x 156 din 27 mai 2013, cu dezbaterea pe fond în procedură de urgenţă, a proiectului de Lege privind aprobarea Ordonanţei de urgenţă a Guvernului nr.26/2013 pentru modificarea şi completarea Ordonanţei Guvernului nr.63/2001 privind înfiinţarea Inspectoratului de Stat în Construcţii - I.S.C.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.264/10.04.2013)
· avizul favorabil al Comisiei pentru muncă şi protecţie socială (nr.27/330/5.06.2013)

Proiectul de lege a fost adoptat de Senat în şedinţa din 21 mai 2013, cu respectarea prevederilor articolului 76 alineatul (2) din Constituţia României, republicată.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 


Proiectul de lege are ca obiect de reglementare modificarea şi completarea Ordonanţei Guvernului nr.63/2001 privind înfiinţarea Inspectoratului de Stat în Construcţii – I.S.C., aprobată cu modificări prin Legea nr.707/2001, cu modificările şi completările ulterioare, în scopul modificării cadrului legislativ aplicabil personalului Inspectoratului, care desfăşoară activităţi ce, în mare parte, implică exercitarea prerogativelor de putere publică.

Se preconizează ca Inspectoratul de Stat în Construcţii – I.S.C. să aibă în structura organizatorică inspectorate regionale în construcţii, unităţi fără personalitate juridică, în subordinea cărora funcţionează inspectoratele judeţene de construcţii.


Totodată, se propune ca numirea conducătorilor inspectoratelor regionale, respectiv ai celor judeţene, să revină ministrului dezvoltării regionale şi administraţiei publice.

Potrivit prevederilor art.61 din Regulamentul Camerei Deputaţilor, republicat, comisia a examinat propunerea legislativă în şedinţa din 11 iunie 2013.

La lucrările comisiei au fost prezenţi 30 deputaţi, din totalul de 33 membri ai comisiei.

În urma examinării intervenţiei legislative şi a opiniilor exprimate de către membrii Comisiei, s-a hotărât cu majoritate de voturi (2 voturi împotrivă şi 1 abţinere), adoptarea proiectului de lege în forma adoptată de Senat.

 În raport cu obiectul şi conţinutul reglementării, proiectul de lege face parte din categoria legilor ordinare.
	PREŞEDINTE,
	                    SECRETAR,

	Marin ALMĂJANU
	Ion Marcel CIOLACU


Consilier, Roxana Feraru

